VALTIOVARAINMINISTERIÖ	VM166:03/2003  		
	Hallinnon kehittämisosasto			
	VAHTI	7.6.2004		

Jakelussa mainituille

PERUSKÄYTTÄJIEN TIETOTURVATYÖ -  JAOSTON ASETTAMINEN 

Asettaminen 
Valtiovarainministeriö (VM) on tänään asettanut Valtionhallinnon tietoturvallisuuden johtoryhmän (VAHTI) alaisuuteen jaoston kehittämään ja yhteensovittamaan hallinnon toimijoiden peruskäyttäjien tietoturvatyötä.

Taustaa
Tietoturvallisuus on olennainen osa hallinnon toimintaa. Tietoturvallisuudella varmistetaan hallinnon toiminnan luotettavuus ja sujuvuus.

VM vastaa valtionhallinnon tietoturvallisuuden yleisestä ohjauksesta ja kehittämisestä. Näissä tehtävissä keskeisenä koordinaatioelimenä ja VM:ötä tukevana ryhmänä toimii VM:n asettama ja johtama Valtionhallinnon tietoturvallisuuden johtoryhmä VAHTI. VAHTIlla on keskeinen rooli hallinnon tietoturvallisuuden kehittämisessä ja ohjauksessa. 

VM on antanut vuosina 2003 ja 2004 uutta materiaalia tukemaan peruskäyttäjien tietoturvatyötä. Peruskäyttäjien tietoturvatyöstä on annettu ohje (VAHTI 5/2003) ja tietoturvavastaavien ja –kouluttajien työtä tukemaan on annettu opas (VAHTI 6/2003). Lisäksi peruskäyttäjien tietoturvatyötä tukemaan jaettiin keväällä 2004 VAHTI Tietoturva CD. Peruskäyttäjien tietoturvatyö edellyttää kuitenkin systemaattista jatkokehitystyötä.

Valtiovarainministeriö on käynnistänyt valtionhallinnon tietoturvallisuuden kehitysohjelman (VM:n VAHTI-julkaisu 1/2004, www.vm.fi/vahti) toimeenpanon ministeri Wideroosin kirjeellä 3.3.2004 (VM 7/01/2004). Ohjelma on käsitelty pääministeri Vanhasen johtamassa tietoyhteiskuntaohjelman ministeriryhmässä sekä ministeri Mannisen johtamassa hallinnon ja aluekehityksen ministeriryhmässä. 

Laajaan ohjelmaan sisältyy 28 kehittämiskohdetta ja tällä päätöksellä asetetun peruskäyttäjien tietoturvatyö - jaoston toiminta ja tehtävät ovat oleellinen osa kehitysohjelmaa.

Toimikausi
7.6.2004-30.5.2006
	
 Peruskäyttäjien tietoturvatyö – jaoston tavoitteet ja tehtäväalueet

Jaoston  tavoitteena on tehostaa ja yhteensovittaa hallinnon toimijoiden toimintaa peruskäyttäjien ja henkilökunnan tietoturvatyön osalta sekä edistää peruskäyttäjien tietoturvatyön hyviä käytäntöjä lähtökohtana tietoturvakulttuurin vahvistaminen. Jaoston tehtäväaluetta on kuvattu Valtionhallinnon tietoturvallisuuden kehitysohjelman kohdassa 5.6. Jaoston tehtäväalueita ovat:

- peruskäyttäjien tietoturvakoulutuksen sisältö, edellytykset ja edistäminen
- peruskäyttäjien tietoturvallisuutta edistävät ratkaisut
- johtoon vaikuttaminen käyttäjien tietoturvatyön edistämiseksi 
- tietoturvallisuuden vahvistaminen luontevana osana henkilöstön toimintaa
- tehtäväalueen ohjeistukseen ja muuhun materiaaliin liittyvät tehtävät

Organisointi

Jaosto perustetaan Valtionhallinnon tietoturvallisuuden johtoryhmän VAHTI alaisuuteen ja ohjaukseen. Sen organisointi on seuraava:

	Puheenjohtaja:
		tietohallintopäällikkö 	Kristel Sarlin, TKK

	Jäsenet:	
ylitarkastaja 		Risto Heinonen, Tietosuojavaltuutetun toimisto
tietoturvapäällikkö 	Matti Huvila, Åbo Akademi
tietoturvapäällikkö 	Erja Kinnunen, Ajoneuvohallintakeskus
projektipäällikkö 	Juhani Koivunen, valtiovarainministeriö 
tietoturvapäällikkö 	Eero Koljonen, Tilastokeskus
tietoturvakoordinaattori 	Samuli Komokallio, Helsingin yliopisto
johtaja 		Kaarina Koskinen, Ulkomaalaisvirasto 	
käytön suunnittelija 	Antti Laari, Helsingin kauppakorkeakoulu
tietohallintopäällikkö 	Erkki Liutu, KRP
tietoturvapäällikkö 	Minna Manninen, Tampereen yliopisto
asiantuntija 		Olavi Manninen, Kuopion yliopisto
ylitarkastaja 		Marit Olander, valtioneuvoston kanslia 
tietoturvapäällikkö 	Rauli Paananen, Maanpuolustuskorkeakoulu
tietohallintojohtaja 	Asta Partti, Kaakkois-Suomen verovirasto
tietohallintopäällikkö 	Jussi-Pekka Pispa, Tampereen teknillinen yliopisto
tietoturvapäällikkö 	Kaisu Rahko, Oulun yliopisto
tietoturvapäällikkö	Seppo Sundberg, Valtiokonttori
projektipäällikkö 	Raija Viljanen, Huoltovarmuuskeskus
		 
Jaoston kokoonpanoa voidaan tarvittaessa muuttaa VAHTIn tai sen puheenjohtajan päätöksellä. Ryhmään voidaan tarvittaessa myöhemmin nimetä kunnallishallinnon edustus. 

	Sihteeritehtävät:
Jaosto valitsee keskuudestaan sihteerin tai sihteerit kesäkuussa 2004.

Kustannukset

Jaoston mahdollisesti tarvitsemat  asiantuntijapalvelut maksetaan momentilta 28.80.20. Kukin organisaatio vastaa kuitenkin edustajiensa matkakustannuksista.

Ylijohtaja  			Jorma Karjalainen

Neuvotteleva virkamies		Mikael Kiviniemi
			VAHTIn puheenjohtaja

JAKELU:
Jaostossa edustetut organisaatiot
Jaoston puheenjohtaja ja jäsenet
VAHTI